joelniklaus/EU_Wikipedias huggingface dataset:
Infortar

AS Infortar ir Igaunijas investīciju sabiedrība. Dibināta 1997. gadā. Galvenais birojs atrodas Tallinā.

Infortar pieder 38 % kuģniecības uzņēmuma Tallink kapitāldaļu, 67 % enerģētikas uzņēmuma Eesti Gaas kapitāldaļu. Tā īpašumā ir viesnīcas un nekustamie īpašumi Tallinā un Rīgā. Infortar pārvalda taksometru biznesu (Tallink Takso), izdevniecību Vaba Maa, valūtas maiņas biznesu H.T. Valuuta, virtuves piederumu tirdzniecību Gastrolink.

Uzņēmuma īpašnieki ir Enns Pants, Kalevs Jervelills un Ains Hanšmits.

Vēsture 
Investīciju sabiedrību 1997. gadā dibināja privāti investori, lai ieguldītu līdzekļus kuģniecībā Tallink, kas tajā laikā piedzīvoja lielas grūtības. Sākotnēji Infortar koncentrējās uz investīcijām Tallink, bet kopš 2004. gada tā iesaistījās nekustamo īpašumu un transporta biznesā.

2016. gadā Infortar, Eesti Gaas padomes loceklis Ārne Sārs, Latvijas Gāze padomes priekšsēdētāja vietnieks Juris Savickis un tranzīta uzņēmējs Viktors Golinskis dibināja uzņēmumu OÜ Trilini Energy ar mērķi pirkt Eesti Gaas. 
23. februārī paziņots, ka Trilini Energy no Fortum Heat and Gas Oy pērk tam piederošo vairākumu Eesti Gaas kapitāldaļu (51,38 %). Darījums pēc Igaunijas Konkurences padomes atļaujas saņemšanas pabeigts 31. martā. 
Trilini Energy bija arī izteicis pirkšanas piedāvājumu citiem Eesti Gaas akcionāriem Gazprom un Itera Latvija.
13. maijā Trilini Energy noslēdza līgumu ar Gazprom par tam piederošo Eesti Gaas 37,03 % kapitāldaļu pirkšanu. Augustā Trilini Energy no SIA Itera Latvija nopirka 10,02 % Eesti Gaas akciju. Līdz ar to Trilini Energy bija ieguvis 98,43 % Eesti Gaas kapitāldaļu. Septembrī Infortar daudzajiem mazajiem akcionāriem izteica akciju izpirkšanas piedāvājumu. Decembrī Trilini kļuva par vienīgo Eesti Gaas īpašnieku.
2017. gadā Eesti Gaas akcijas tika sadalītas Trilini Energy akcionāriem: Infortar (67 %), IGLATS OÜ (12,5 %), SKVL Vara OÜ (10,5 %), GVA SISTEMS OÜ (10 %).

Atsauces

Ārējās saites 
 Infortar vietne

Igaunijas uzņēmumi
Georgs Golovkovs

Georgs Golovkovs (dzimis ) ir latviešu hokejists, centra uzbrucējs. Pašlaik (2021) Golovkovs spēlē Dānijas hokeja līgas komandā Odenses "Bulldogs".

Spēlētāja karjera 
Karjeru uzbrucējs sāka 2011.—12. gada sezonā, kad HK Liepājas Metalurgs otrajā sastāvā aizvadīja kopā četras spēles Latvijas čempionātā. Nākamo sezonu Golovkovs pilnībā aizvadīja Krievijas Jaunatnes hokeja līgas vienībā HK Rīga, taču tad pārcēlās uz Ziemeļameriku, no 2013. līdz 2015. gadam spēlējot Kvebekas junioru hokeja līgā (QMJHL) junioru līgā, savukārt 2015.—16. gada sezonā spēlējot ASV hokeja līgā (USHL).

2016. gada vasarā Golovkovs pievienojās KHL klubam Rīgas "Dinamo". Vasarā hokejists guva nopietnu savainojumu, kura dēļ nevarēja spēlēt vairākus mēnešus. 2016.—17. gada sezonā "Dinamo" rindās Golovkovs aizvadīja kopumā 20 spēles. Arī nākamajā vasarā, gatavojoties sezonai, Golovkovs guva nopietnu pleca traumu.

2017. gadā Golovkovs tika uzaicināts uz Latvijas hokeja izlases treniņnometni pirms gaidāmā Pasaules čempionāta. Izlases sastāvā debitēja 2. aprīļa pārbaudes spēlē pret Krieviju.

Ārējās saites 

1995. gadā dzimušie
Latvijas hokejisti
Rīgas "Dinamo" spēlētāji
HK Liepājas spēlētāji
Tallinas Zooloģiskais dārzs

Tallinas Zooloģiskais dārzs () ir zooloģiskais dārzs Tallinā, Igaunijā. Dibināts 1939. gadā. Šis ir vienīgais zooloģiskais dārzs Igaunijā, un 2012. gadā tajā mājoja 13 336 dzīvnieki, pārstāvot 548 sugas.

Vēsture 
1937. gadā Igaunijas šāvēju komanda uzvarēja pasaules čempionātā Helsinkos. No Helsinkiem viņi atgriezās kopā ar jaunu lūsi vārdā Illu. Illu kļuva par pirmo izstādīto dzīvnieku zooloģiskajā dārzā, ko oficiāli atklāja . Lūsis vēlāk tika izvēlēts par zooloģiskā dārza emblēmu.

Sākotnēji zooloģiskais dārzs tika izveidots Kadriorgas parka nostūrī. 1940. gadā Igauniju okupēja Padomju Savienība, kas apturēja turpmāko zooloģiskā dārza attīstību. To 1983. gadā pārvietoja uz  lielu teritoriju Veskimetsas apkaimē.

Dzīvnieki un ekspozīcijas 

Tallinas Zooloģiskajā dārzā ir pasaulē lielākā kalna kazu un aitu kolekcija un liela ērgļu un pūču kolekcija.

Zooloģiskajā dārzā ir divas tropu mājas, kurās ir krokodili un citi rāpuļi, kā arī zivis, eksotiski putni, mazie mērkaķi, šimpanzes un mangusti.

Ziloņu māja tika atklāta 1989. gadā uz zooloģiskā dārza 50 gadu jubileju. Tajā mitinās čūskas, Āfrikas ziloņi, pundurnīlzirgi, bruņneši un grauzēji.

Alpināriums ir zooloģiskajā dārzā kopš 2004. gada. Tajā mājo kalnu aitas, kazas un sniega leopardi.

Vidusāzijas komplekss uzbūvēts 2002. gadā un tajā ir tādi dzīvnieki kā Prževaļska zirgi, divkupru kamieļi, bizoni, jaki un hiēnas. Pie Vidusāzijas kompleksa atrodas fazāni un ūdensputnu ezeri, kur mājo pīles, pelikāni, gulbji un citi ūdensputni.

Vanagu kalns ir mājas ērgļiem, maitas putniem un pūcēm. Šeit ir sastopami daudzi maitas putni, zelta ērgļi, baltplecu jūras ērgļi, plīvurpūces un citi ērgļi un pūces.

Atsauces

Ārējās saites 

    
 Tallinas Zooloģiskā dārza interaktīvā mājaslapa   

Celtnes un būves Tallinā
Zooloģiskie dārzi Igaunijā
Dabas aizsardzība Igaunijā
Kails Volkers

Kails Volkers (; dzimis ) ir Anglijas futbolists, Anglijas Premjerlīgas kluba Manchester City un Anglijas futbola izlases labās malas aizsargs.

Karjera 
Volkers karjeru sāka savas dzimtās pilsētas Šefīldas klubā Sheffield United. 2009. gada vasarā Volkers pievienojās Tottenham Hotspur, nākamajā sezonā viņu izīrējot atpakaļ Šefīldai. Vēlāk ticis izīrēts gan Queens Park Rangers, gan Aston Villa, līdz kļuva par stabilu Tottenham Hotspur pamatspēlētāju.

2017. gadā pievienojās Manchester City.

Anglijas futbola izlasē spēlējis 2016. gada Eiropas čempionātā.

Sasniegumi 
Manchester City

 Anglijas Premjerlīga: 2017–18, 2018–19
 FA kauss: 2018–19
 Anglijas Līgas kauss: 2017–18, 2018–19, 2019–20
 FA Community Shield: 2018, 2019

Atsauces

Ārējās saites 

1990. gadā mirušie
Dienvidjorkšīrā dzimušie
Anglijas izlases futbolisti
Anglijas futbolisti
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
Sheffield United F.C. spēlētāji
Tottenham Hotspur F.C. spēlētāji
Queens Park Rangers F.C. spēlētāji
Aston Villa F.C. spēlētāji
Manchester City F.C. spēlētāji
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Dejans Lovrens

Dejans Lovrens (; dzimis ) ir Horvātijas futbolists, Krievijas Premjerlīgas kluba Sanktpēterburgas "Zenit" un Horvātijas futbola izlases aizsargs.

Karjera 
Lovrens karjeru sāka Zagrebas "Dinamo". Ticis izīrēts uz divām sezonām NK Inter Zaprešić. 2010. gadā parakstīja četru ar pusi gadu līgumu ar Ligue 1 klubu Lionas "Olympique". Tur pavadīja trīs gadus un pārcēlās uz Anglijas klubu Southampton FC. Kopš 2014. gada pārstāv Liverpool FC.

Horvātijas futbola izlasē spēlējis 2014. gada FIFA Pasaules kausā un 2012. gada Eiropas čempionātā.

Sasniegumi 
Inter Zaprešić

 Horvātijas Otrā līga: 2006–07

Dinamo Zagreb

 Horvātijas Pirmā līga: 2008–09
 Horvātijas kauss: 2008–09

Lyon

 Coupe de France: 2011–12

Liverpool

 Anglijas Premjerlīga: 2019–20
 UEFA Čempionu līga: 2018–19

Zenit Saint Petersburg

 Krievijas Superkauss: 2020
 Krievijas Premjerlīga: 2020-2021

Atsauces

Ārējās saites 

1989. gadā dzimušie
Bosnijas un Hercegovinas Federācijā dzimušie
Bosnijas un Hercegovinas horvāti
Horvātijas futbolisti
Horvātijas izlases futbolisti
2012. gada Eiropas čempionāta futbolā spēlētāji
2014. gada FIFA Pasaules kausa spēlētāji
2018. gada FIFA Pasaules kausa spēlētāji
Zagrebas "Dinamo" spēlētāji
Lionas "Olympique" spēlētāji
Southampton FC spēlētāji
Liverpool FC spēlētāji
Sanktpēterburgas "Zenit" spēlētāji
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Harijs Keins

Harijs Keins (; dzimis ) ir Anglijas futbolists, Anglijas Premjerlīgas kluba Tottenham Hotspur un Anglijas futbola izlases uzbrucējs.

Karjera 
Keins karjeru sāka Tottenham Hotspur. Ticis izīrēts vairākiem klubiem: Leyton Orient, Millwall, Norwich City, Leicester City. 2014.—2015. gada sezonā ar 21 vārtiem bija otrais labākais vārtu guvējs Premjerlīgā. Viņš tika iekļauts sezonas simboliskajā izlasē un atzīts par sezonas labāko jauno futbolistu.

2015.—2016. gada sezonā ar 25 vārtiem bija labākais vārtu guvējs. 2016.—2017. gada sezonā ar 29 vārtiem bija labākais vārtu guvējs. Tika iekļauts sezonas simboliskajā izlasē.

Anglijas futbola izlasē debitēja  2016. gada Eiropas čempionāta kvalifikācijas spēlē pret Lietuvu un jau savā pirmajā spēlē izlases rindās guva vārtus. Spēlējis 2016. gada Eiropas čempionātā. 2018. gada FIFA Pasaules kausa finālturnīrā guva sešus vārtus un kļuva par turnīra labāko vārtu guvēju.

Sasniegumi 
Individuālie sasniegumi

 Tottenham Hotspur sezonas labākais spēlētājs: 2014–15,2020-21
 Anglijas Premjerlīgas sezonas labākais vārtu guvējs: 2015–16, 2016–17, 2020-21
 FA Anglijas gada labākais futbolists: 2017, 2018
 FIFA Pasaules kausa labākais vārtu guvējs: 2018

Atsauces

Ārējās saites 

1993. gadā dzimušie
Londonā dzimušie
Anglijas futbolisti
Anglijas izlases futbolisti
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
Tottenham Hotspur F.C. spēlētāji
Millwall F.C. spēlētāji
Norwich City F.C. spēlētāji
Leicester City F.C. spēlētāji
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Tobijs Alderveirelds

Tobijs Alderveirelds (; dzimis ) ir Beļģijas futbolists, Kataras kluba Al-Duhail SC un Beļģijas futbola izlases aizsargs.

Karjera 
Alderveirelds karjeru sāka Nīderlandes klubā Amsterdamas "Ajax". 2013. gadā Alderveirelds parakstīja četru gadu līgumu ar Madrides "Atletico". Nākamsezon viņu izīrēja Southampton FC. 2015. gadā pievienojās Tottenham Hotspur F.C. 2021. gada jūlijā Alderveirelds pameta Angliju un pievienojās Kataras komandai Al-Duhail SC.

Beļģijas futbola izlasē spēlējis 2014. gada FIFA Pasaules kausā, kā arī 2016. un 2020. gada Eiropas čempionātā.

Sasniegumi 
Ajax

 Eredivisie: 2010–11, 2011–12, 2012–13
 KNVB beker: 2009–10
 Johan Cruijff Schaal: 2013

Atlético Madrid

 Spānijas La Liga: 2013–14

Individuālie sasniegumi

 Tottenham Hotspur gada labākais spēlētājs: 2015–16

Atsauces

Ārējās saites 

1989. gadā dzimušie
Beļģijas izlases futbolisti
Beļģijas futbolisti
2014. gada FIFA Pasaules kausa spēlētāji
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
Amsterdamas "Ajax" spēlētāji
Madrides "Atletico" spēlētāji
Southampton FC spēlētāji
Tottenham Hotspur F.C. spēlētāji
Antverpenes provincē dzimušie
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Jans Vertongens

Jans Vertongens (; dzimis ) ir Beļģijas futbolists, Portugāles Premjerlīgas kluba Lisabonas "Benfica" un Beļģijas futbola izlases aizsargs.

Karjera 
Vertongens karjeru sāka Eredivisie klubā Amsterdamas "Ajax". Ticis izīrēts RKC Waalwijk. Kopš 2012. gada spēlē Tottenham Hotspur F.C.

Beļģijas futbola izlasē spēlējis 2014. gada FIFA Pasaules kausā un 2016. gada Eiropas čempionātā.

Sasniegumi 
Ajax

 Eredivisie: 2010–11, 2011–12
 KNVB kauss: 2006–07, 2009–10

Atsauces

Ārējās saites 

1987. gadā dzimušie
Nepabeigti raksti par Beļģijas futbolistiem
Beļģijas futbolisti
Beļģijas izlases futbolisti
2014. gada FIFA Pasaules kausa spēlētāji
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
2008. gada vasaras olimpisko spēļu dalībnieki
Amsterdamas "Ajax" spēlētāji
Tottenham Hotspur F.C. spēlētāji
Lisabonas "Benfica" spēlētāji
Austrumflandrijā dzimušie
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Danilu

Danilu Luizs da Silva (; dzimis ) ir Brazīlijas futbolists, spēlē Nīderlandes Eredivisie kluba Roterdamas "Feyenoord" sastāvā un ir Brazīlijas futbola izlases aizsargs.

Karjera 
Danilu karjeru sāka América Futebol Clube. Vēlāk pārgāja uz citu Brazīlijas klubu Santos Futebol Clube. 2012. gadā parakstīja līgumu ar Portugāles klubu FC Porto. 2015. gadā Danilu parakstīja sešu gadu līgumu ar Madrides "Real". Piedalījās 2015.—2016. gada UEFA Čempionu līgas finālā pret Madrides "Atletico". 2017. gadā pievienojās Mančestras "City".

Brazīlijas futbola izlasē spēlējis 2012. gada vasaras olimpiskajās spēlēs.

Sasniegumi 
Santos

 Copa Libertadores: 2011

Porto

 Portugāles Premjerlīga: 2011–12, 2012–13

Real Madrid

 Spānijas La Liga: 2016–17
 UEFA Čempionu līga: 2015–16, 2016–17
 UEFA Superkauss: 2016
 FIFA Klubu Pasaules kauss: 2016

Manchester City

 Anglijas Premjerlīga: 2017–18, 2018–19
 FA kauss: 2018–19
 Anglijas Līgas kauss: 2017–18, 2018–19

Juventus

 Itālijas Serie A: 2019–20
 Supercoppa Italianna: 2020

Brazīlija

 FIFA U-20 Pasaules kauss: 2011

Atsauces

Ārējās saites 

1991. gadā dzimušie
Minasžeraisā dzimušie
Nepabeigti raksti par Brazīlijas futbolistiem
Brazīlijas izlases futbolisti
Brazīlijas futbolisti
2018. gada FIFA Pasaules kausa spēlētāji
FC Porto spēlētāji
Madrides "Real" spēlētāji
Manchester City F.C. spēlētāji
Turīnas "Juventus" spēlētāji
2012. gada vasaras olimpisko spēļu dalībnieki
Olimpiskās sudraba medaļas ieguvēji
2022. gada FIFA Pasaules kausa spēlētāji
Džons Stounss

Džons Stounss (; dzimis ) ir Anglijas futbolists, Anglijas Premjerlīgas kluba Manchester City un Anglijas futbola izlases aizsargs.

Karjera 
Stounss karjeru sāka savas dzimtās pilsētas klubā Barnsley. 2013. gadā pārgāja uz Everton. 2016. gadā parakstīja sešu gadu līgumu ar Manchester City.

Anglijas izlasē bijis pieteikts 2016. gada Eiropas čempionātā, bet nevienu spēli neaizvadīja. Spēlējis arī 2018. gada FIFA Pasaules kausā, kur viņš guva arī savus pirmos divus vārtus, 6–1 uzvarā pār Panamu.

Sasniegumi 
Manchester City

 Anglijas Premjerlīga: 2017–18, 2018–19
 FA kauss: 2018–19
 Anglijas Līgas kauss: 2017–18, 2019–20
 FA Community Shield: 2018, 2019

Atsauces

Ārējās saites 

1994. gadā dzimušie
Dienvidjorkšīrā dzimušie
Anglijas izlases futbolisti
Anglijas futbolisti
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
Everton F.C. spēlētāji
Manchester City F.C. spēlētāji
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Johans Skots Erigena

Johans Skots Erigena (; dzimis ap 815. gadu, miris ap 877. gadu) bija agro Viduslaiku īru teologs, neoplatoniķu filozofs, tulkotājs un dzejnieks. Viens no redzamākajiem Karolingu renesanses darboņiem. Viens no filozofiem, kurš integrēja grieķu un neoplatoniķu filozofiju kristīgajā filozofijā. Dažkārt tiek uzskatīts par pirmo sholastiķi.

No apmēram 845. gada Erigena uzturējās Kārļa II Plikgalvja galmā. Tulkoja grieķu filozofiju darbus latīniski. Lai arī galvenais Erigenas darbs De divisione naturae ietekmēja turpmāko kristiešu domātājus, tālaika baznīca to nosodīja. Pēc leģendas mira, kad viņa skolnieki Erigenu nodūra ar rakstāmspalvām.

Ārējās saites 
 
 

815. gadā dzimušie
877. gadā mirušie
Latīņu valodā rakstošie
9. gadsimta filozofi
Adamstauna

Adamstauna () ir Apvienotās Karalistes aizjūras teritorijas Pitkērnas administratīvais centrs. Tā ir arī vienīgā apdzīvotā vieta šajā teritorijā. 2013. gadā Adamstaunā dzīvoja 56 cilvēki, kas vienlaicīgi ir visas Pitkērnas iedzīvotāju skaits. Adamstauna atrodas Pitkērnas salas centrālās daļas ziemeļos, netālu no Bauntī līča (Bounty Bay).

Ārējās saites 

Pitkērnas salas
Bernardu Silva

Bernardu Silva (; dzimis ) ir Portugāles futbolists, Anglijas Premjerlīgas kluba Manchester City F.C. un Portugāles izlases pussargs.

Karjera 
Silva savu karjeru sāka dzimtās pilsētas Lisabonas klubā S.L. Benfica. Pārsvarā Silva spēlēja Benfica dublieros, tāpēc tika izīrēts AS Monaco.

Pēc aizvadītas labas sezonu Monaco Silvu nopirka. 2016.—2017. gada sezonā Silva ar Monaco izcīnīja Francijas čempionu titulu. 2017. Silvu iegādājās Manchester City F.C..

Portugāles izlasē spēlējis 2017. gada FIFA Konfederāciju kausā.

Sasniegumi 
Benfica

 Anglijas Premjerlīga: 2013–14
 Taça de Portugal: 2013–14
 Taça da Liga: 2013–14

Monaco

 Francijas 1. līga: 2016–17

Manchester City

 Anglijas Premjerlīga: 2017–18, 2018–19
 FA kauss: 2018–19
 Anglijas Līgas kauss: 2017–18, 2018–19, 2019–20
 FA Community Shield: 2018, 2019

Portugāle

 UEFA Nāciju līga: 2018–19

Individuālie sasniegumi

 Manchester City gada labākais spēlētājs: 2018–19

Atsauces

Ārējās saites 

1994. gadā dzimušie
Portugāles izlases futbolisti
Portugāles futbolisti
2018. gada FIFA Pasaules kausa spēlētāji
AS Monaco FC spēlētāji
Lisabonas "Benfica" spēlētāji
Manchester City F.C. spēlētāji
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Olupe

Olupe (arī Krūtes strauts, Olu upe)  ir Vārtājas labā krasta pieteka Dienvidkurzemes novadā uz ziemeļiem no Bārtas.

Iztece no Paltu purva. Tek austrumu virzienā. Upi šķērso valsts autoceļš V1208 (Bunka–Paplaka–Mazkalēti). Ietek Vārtājā uz austrumiem no Krūtes baznīcas.

Atsauces 

Dienvidkurzemes novada upes
Vārtājas pietekas
Bārtas pagasts
Baltgailis

Baltgailis ir latviešu uzvārds. Cilvēki ar šo uzvārdu:
 Kārlis Baltgailis — latviešu gleznotājs (1893—1979);
 Vēsma Baltgailis — Kanādas šahiste (dzimusi 1950.).

Latviešu uzvārdi
Vents

Vents var būt:

 Ginters Vents;
 Oskars Vents.

Uzvārdi
Saulītis

Saulītis (sieviešu dzimtē Saulīte) ir latviešu cilmes uzvārds, kas radies no vārda „Saule” pamazināmās formas. Cilvēki ar šo uzvārdu:

 Askolds Saulītis (1966) — latviešu režisors;
 Bruno Saulītis (1922—1970) — latviešu rakstnieks, dzejnieks, tulkotājs un literatūrzinātnieks.

Latviešu uzvārdi
Ernests

Ernests vai Ernsts () ir vācu cilmes personvārds.

Personas ar šādu vārdu 

 Ernests Voldemārs Bastjānis 
 Ernests Bauers
 Ernests Bernis
 Ernests Blanks
 Ernests Blese
 Ernests Brastiņš
 Ernests Brože
 Ernesto Če Gevara
 Ernests Dinsbergs
 Ernests Feldmanis
 Ernests Felsbergs
 Ernests Ekšteins
 Ernests Erhards
 Ernests Foldāts
 Ernests Gīze
 Ernests Gulbis (politiķis)
 Ernests Gulbis (tenisists)
 Ernests Hemingvejs
 Ernests Teodors Vilhelms Hofmanis (E. T. A. Hofmanis)
 Ernesto Inarkijevs
 Ernests Miezis
 Ernests Morics
 Ernests Gideons fon Laudons
 Ernests Ozoliņš
 Ernests Pogosjancs
 Ernests Putniņš 
 Ernests Rūdolfs fon Trautfeters
 Ernests Vīgners

Skatīt arī 
 Ernsts
 Ludvigs Ernests

Personvārdi
Olga

Olga var būt:

 Olga (personvārds)

Cilvēki ar šādu vārdu 
 Kijevas kņaziene Olga
 Olga Romanova (lielkņaziene)
 Olga Rajecka, dziedātāja

Skatīt arī 
 Oļegs
Grifits

Grifits var būt:

 Deivids Vorks Grifits (David Wark Griffith; 1875—1948), amerikāņu kinorežisors, scenārists un kinoproducents,
 Hjū Grifits (Hugh Griffith; 1912—1980), Velsas aktieris.

Uzvārdi
Magone

Magone var būt:

 Magone (augs)

Uzvārds 
 Imants Magone (1936—2008), latviešu horeogrāfs
Rejess

Rejess var būt:

 Felipe Rejess;
 Hosē Antonio Rejess.

Uzvārdi
Nakano

Nakano ( (Nakanō)) ir japāņu cilmes uzvārds. Cilvēki ar šo uzvārdu:

 Rotaro Nakano (中野遼太郎; 1988) — Japānas futbolists;
 Šindži Nakano (中野 信治; 1971) — japāņu sacīkšu pilots.

Japāņu uzvārdi
Kurcs

Kurcs ( — 'īsais'; sieviešu dzimtē Kurca) ir vācu cilmes uzvārds. Cilvēki ar šo uzvārdu:

 Ervīns Kurcs (Erwin Kurtz) — vācu sporta vingrotājs;
 Kārlis Kurcs (Karl Kurz; 1898—1933) — Austrijas futbolists un treneris;
 Sebastiāns Kurcs (Sebastian Kurz; 1986) — Austrijas politiķis, Austrijas kanclers no 2017. gada.

Vācu uzvārdi
Logans

Logans var būt:

 Džonijs Logans (Johnny Logan; 1954) — Austrālijā dzimis īru dziedātājs un dziesmu autors;
 M. L. Logans (M. L. Logan) — britu regbists, olimpiskās sudraba medaļas ieguvējs.

Skatīt arī 
 Logans (filma) — 2017. gada amerikāņu supervaroņu filma.

Uzvārdi
Galle

Galle var būt:

 Johans Gotfrīds Galle (Johann Gottfried Galle; 1812—1910) — vācu astronoms, Neptūna atklājējs;
 Kārlis Galle (Carl Galle; 1872—1963) — vācu vieglatlēts, 1896. gada vasaras olimpisko spēļu dalībnieks.

Uzvārdi
Blinds

Blinds var būt:
 Deilijs Blinds (Daley Blind; 1990) —  Nīderlandiešu futbolists;
 Denijs Blinds — (Danny Blind; 1961) Nīderlandiešu futbolists un treneris.

Uzvārdi
Kovaļenko

Kovaļenko (, no vārda кова́ль — 'kalējs') ir ukraiņu cilmes uzvārds. Cilvēki ar šo uzvārdu:

 Igors Kovaļenko (1988) — Ukrainā dzimis Latvijas šahists;
 Kaspars Kovaļenko (1982) — latviešu veterinārārsts un pasniedzējs.

Skatīt arī 
 Kovalenko

Ukraiņu uzvārdi
Ji

Ji var būt:
 Ji — tauta Ķīnā, Vjetnamā un Taizemā
 Vei Ji — ķīniešu šahists
Ore

Ore var būt:

 Ādams Ore;
 Ringolds Ore.

Uzvārdi
Mičela

Mičela var būt:

 Edīte Mičela;
 Mārgarita Mičela.

Skatīt arī 
 Mičels

Uzvārdi
Mors

Mors var būt:

 Jēkabs Mors;
 Tomass Mors.

Uzvārdi
Rjabiņins

Rjabiņins (; sieviešu dzimtē Rjabiņina (Ряби́нина)) ir krievu cilmes uzvārds. Cilvēki ar šo uzvārdu:

 Igors Rjabiņins (1936) — krievu virsnieks un sabiedriskais darbinieks;
 Nikolajs Rjabiņins — (Николай Рябинин; 1958) — krievu šaha problēmists.

Krievu uzvārdi
Tomičs

Tomičs (, ; sieviešu dzimtē Tomiča) ir horvātu/serbu cilmes uzvārds. Cilvēki ar šo uzvārdu:

 Bernards Tomičs (Bernard Tomic, 1992) — dienvidslāvu izcelsmes Austrālijas tenisists;
 Dario Tomičs (Dario Tomić; 1987) — Bosnijas un Hercegovinas futbolists.

Horvātu uzvārdi
Serbu uzvārdi
Čudars

Čudars var būt:

 Kristers Čudars (1999) — latviešu futbolists;
 Raimonds Čudars (1974) ― latviešu jurists un politiķis, Salaspils novada vadītājs (2009―).

Uzvārdi
Kanadzava

Kanadzava var būt:
 Kanadzava - pilsēta Japānā;
 Hiroši Kanadzava - japāņu futbolists.
Greiema

Greiema var būt:

 Glorija Greiema (Gloria Grahame; 1923—1981), amerikāņu aktrise un dziedātāja;
 Ketrīna Greiema (Katharine Graham; 1917—2001), amerikāņu izdevēja.

Uzvārdi
Derna

Derna var būt:
 Derna — pilsēta Lībijā
 Lora Derna — amerikāņu aktrise
Gīsena

Gīsena jeb Gīsene () ir sena pilsēta Hesenē, Vācijā pie Lānas upes, kurā atrodas 1607. gadā dibinātā Justa Lībiga Gīsenas universitāte.

Vēsture 
Gīsenes pils uzcelta 1152. gadā. No 1567. gada Gīsena atradās Hesenes-Marburgas grāfistē, no 1604. gada Hesenes-Darmštates grāfistē. 1806. gadā to iekļāva Hesenes lielhercogistē, kas no 1871. līdz 1919. gadam atradās Vācijas impērijas sastāvā.

Otrā pasaules kara laikā 1944. gada bombardēšanas rezultātā sagrāva aptuveni 75% Gīsenes ēku. Aukstā kara laikā Gīsenē atradās ASV militārā bāze, kurā dzīvoja līdz 10 000 amerikāņu karavīru un viņu ģimeņu locekļu. Pēc bāzes likvidēšanas 2007. gadā ASV armijas ēkas izmantoja Sīrijas kara bēgļu izmitināšanai 2016. gadā.

Ārējās saites 

Hesenes pilsētas
Kaneda

Kaneda var būt:

 Nobutoši Kaneda — Japānas futbolists;
 Sarlalakaneda — Francijas komūna Jaunakvitānijā.
Jūhansons

Jūhansons ( — 'Jūhana dēls', no personvārda Jūhans (Johan); sieviešu dzimtē Jūhansone) ir otrs izplatītākais zviedru cilmes uzvārds. Citās ģermāņu valodās sastopami līdzīgi uzvārdi ar tādu pašu cilmi — Džohansons (), Juhansons () un Juhansens (). Cilvēki ar šo uzvārdu:

 Klāss Jūhansons (Claes Johanson; 1884—1949) — zviedru cīkstonis;
 Lāšs Jūhansons (Lars Johansson; 1987) — zviedru hokejists;
 Lennarts Jūhansons (Lennart Johansson; 1929) — zviedru sporta funkcionārs;
 Markuss Jūhansons (Marcus Johansson; 1990) — zviedru hokejists;
 Stefans Jūhansons (Stefan Johansson; 1956) — zviedru autosportists.

Skatīt arī 
 Johansons
 Džohansons
 Juhansons
 Juhansens

Atsauces 

Zviedru uzvārdi
Burbulis

Burbulis var būt:
 Burbulis (upe) — upe Saldus novadā,
 Genādijs Burbulis.
Greiems

Greiems var būt:

 Billijs Greiems;
 Lindsijs Greiems.

Uzvārdi
Kārpenters

Kārpenters (, latviski — 'galdnieks') ir angļu uzvārds. Cilvēki ar šādu uzvārdu:

 Džons Kārpenters (John Carpenter; dzimis 1948. gadā), amerikāņu kinorežisors, scenārists, producents, aktieris un komponists;
 Skots Kārpenters (Scott Carpenter; 1925—2013), ASV astronauts, Jūras kara flotes lidotājs un akvanauts.

Uzvārdi
Āīzola

Āīzola (, Āizol, , Āijal) ir pilsēta Indijas ziemeļaustrumos, Mizorāmas štata administratīvais centrs. 2011. gadā Āīzolā dzīvoja 293 tūkstoši iedzīvotāju, tā ir lielākā Mizorāmas štata pilsēta. Lielākā daļa no iedzīvotājiem ir lušeji, bet dominējošā reliģija ir kristietība. Gaisa satiksme savieno Āīzolu ar Kolkatu un Imphālu.

Indijas pilsētas
Vilfrīds Bonijs

Vilfrīds Bonijs (; dzimis ) ir Kotdivuāras futbolists, Kotdivuāras futbola izlases uzbrucējs.

Karjera 
Profesionālo karjeru sāka Čehijas klubā AC Sparta Prague. 2011. gadā Bonijs pievienojās Eredivisie klubam SBV Vitesse. 2016.—2017. gada sezonā Bonijs bija labākais līgas vārtu guvējs un tika atzīts par Nīderlandes gada futbolistu. 2013. gadā parakstīja četru gadu līgumu ar Swansea City A.F.C. 2015. gadā pievienojās Manchester City F.C. par 28 miljoniem sterliņu mārciņu, tādējādi kļūstot par dārgāko Āfrikas futbolistu. Uz 2016.—2017. gada sezonu tika izīrēts Stoke City F.C.

Kotdivuāras futbola izlasē spēlējis 2010. gada Āfrikas Nāciju kausā, 2015. gada Āfrikas Nāciju kausā un 2014. gada FIFA Pasaules kausā.

Sasniegumi 
Sparta Prague

 Čehijas 1. līga: 2009–10

Manchester City

 Anglijas Līgas kauss: 2015–16

Kotdivuāra

 Āfrikas Nāciju kauss: 2015

Individuālie sasniegumi

 Eredivisie labākais vārtu guvējs: 2012–13

Atsauces

Ārējās saites 

1988. gadā dzimušie
Kotdivuāras izlases futbolisti
Kotdivuāras futbolisti
2014. gada FIFA Pasaules kausa spēlētāji
Stoke City F.C. spēlētāji
Swansea City A.F.C. spēlētāji
Manchester City F.C. spēlētāji
Eliakims Mangalā

Eliakims Mangalā (; dzimis ) ir Francijas futbolists, La Liga kluba Valencia CF un Francijas futbola izlases aizsargs.

Karjera 
Mangalā profesionāļa karjeru sāka Beļģijas klubā Standard Liège. 2011. gada vasarā viņšpievienojās Portugāles Primeira Liga klubam FC Porto.

2014. gadā Mangalāa parakstīja piecu gadu līgumu ar Manchester City. 2016. gadā viņš tika izīrēts Spānijas La Liga klubam Valencia CF. Nākamajā sezonā tika izīrēts Everton. 2019. gadā Mangala atgriezās Valencia.

Francijas futbola izlasē bijis pieteikts 2014. gada FIFA Pasaules kausam, tomēr nevienu spēli tajā neaizvadīja.

Sasniegumi 
Standard Liège

 Beļģijas Pirmā divīzija: 2008–09
 Beļģijas kauss: 2010–11
 Beļģijas Superkauss: 2009

Porto

 Portugāles Premjerlīga: 2011–12, 2013–14
 Supertaça Cândido de Oliveira: 2012, 2013

Manchester City

 Anglijas Premjerlīga: 2017–18

Atsauces

Ārējās saites 

1991. gadā dzimušie
Francijas izlases futbolisti
Francijas futbolisti
2014. gada FIFA Pasaules kausa spēlētāji
2016. gada Eiropas čempionāta futbolā spēlētāji
FC Porto spēlētāji
Manchester City F.C. spēlētāji
Valencia CF spēlētāji
Everton F.C. spēlētāji
Stefans de Vreis

Stefans de Vreis (; dzimis ) ir Nīderlandes futbolists, Itālijas A sērijas kluba Internazionale un Nīderlandes futbola izlases aizsargs.

Viņš sāka savu karjeru Eredivisie klubā Feyenoord 17 gadu vecumā, pēdējā sezonā būdams kapteinis. Feyenoord rindās pavadīja piecus gadus, līdz 2014. gada jūnijā pievienojās Romas klubam S.S. Lazio. 2018. gada maijā parakstīja piecu gadu līgumu ar Internazionale.

Nīderlandes izlasē spēlējis 2014. gada FIFA Pasaules kausā.

Sasniegumi 
Lazio

 Supercoppa Italiana: 2017

Atsauces

Ārējās saites 

1992. gadā dzimušie
Nīderlandes izlases futbolisti
Nīderlandes futbolisti
2014. gada FIFA Pasaules kausa spēlētāji
Roterdamas "Feyenoord" spēlētāji
S.S. Lazio spēlētāji
Milānas "Internazionale" spēlētāji
Dienvidholandē dzimušie
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Leonardo Bonuči

Leonardo Bonuči (; dzimis ) ir Itālijas futbolists, Itālijas A sērijas kluba Juventus un Itālijas futbola izlases aizsargs.

Sāka karjeru Milānas "Internazionale". Vēlāk spēlēja zemāko līgu klubos, līdz pievienojās Turīnas "Juventus". Pavadījis septiņus gadus Juventus, Bonuči pievienojās AC Milan, kur viņš bija arī kapteinis. 2018. gada augustā atgriezās Juventus sastāvā.

Itālijas izlasē spēlējis 2010. gada un 2014. gada FIFA Pasaules kausā, kā arī 2012. gada un 2016. gada Eiropas čempionātā.

Sasniegumi 
Inter Milan

 Itālijas Serie A: 2005–06

Juventus

 Itālijas Serie A: 2011–12, 2012–13, 2013–14, 2014–15, 2015–16, 2016–17, 2018–19, 2019–20
 Coppa Italia: 2014–15, 2015–16, 2016–17
 Supercoppa Italiana: 2012, 2013, 2015, 2018, 2020

Individuālie sasniegumi

 Itālijas Serie A sezonas labākais spēlētājs: 2015–16

Atsauces

Ārējās saites 

1987. gadā dzimušie
Itālijas izlases futbolisti
Itālijas futbolisti
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2012. gada Eiropas čempionāta futbolā spēlētāji
2016. gada Eiropas čempionāta futbolā spēlētāji
Milānas "Internazionale" spēlētāji
Genoa C.F.C. spēlētāji
Turīnas "Juventus" spēlētāji
AC Milan spēlētāji
2020. gada Eiropas čempionāta futbolā spēlētāji
Lorāns Koscelnijs

Lorāns Koscelnijs (; dzimis ) ir Francijas futbolists, Ligue 1 kluba Bordo "Girondins" un bijušais Francijas futbola izlases spēlētājs. Spēlē aizsarga pozīcijā.

Pieaugušo futbolā debitēja En Avant de Guingamp. Spēlējot FC Lorient rindās Koscelnijs pievērsa Arsenal galvenā trenera Arsēna Vengera uzmanību un pārcēlās uz Anglijas Premjerlīgas klubu. Viņu uzskata par vienu no labākajiem aizsargiem Premjerlīgā. 2019. gadā Koscelnijs pievienojās Bordo "Girondins".

Francijas futbola izlasē spēlējis 2012. gada un 2016. gada Eiropas čempionātā, kā arī 2014. gada FIFA Pasaules kausā.

Sasniegumi 
Arsenal

 FA kauss: 2013–14, 2014–15, 2016–17
 FA Community Shield: 2014, 2015
 UEFA Eiropas Līga finālists: 2018-19

Atsauces

Ārējās saites 

1985. gadā dzimušie
Francijas izlases futbolisti
Francijas futbolisti
2012. gada Eiropas čempionāta futbolā spēlētāji
2016. gada Eiropas čempionāta futbolā spēlētāji
2014. gada FIFA Pasaules kausa spēlētāji
EA Guingamp spēlētāji
Arsenal FC spēlētāji
Bordo "Girondins" spēlētāji
Hilda Vīka

Hilda Vīka, arī Hilda Vīka—Eglīte (1897—1963), bija latviešu māksliniece un rakstniece. Strādāja pārsvarā eļļas un akvareļa tehnikā, ilustrējusi sava vīra Viktora Eglīša literāros darbus.

Biogrāfija 
Dzimusi  Rīgā 1897. gada 5. novembrī liķieru rūpnīcas strādnieka Oto Vīka un viņa sievas Elvīnes, dzimušas Blosfeldes, ģimenē. Mācījās Rīgas vācu meiteņu amatniecības skolā (1908—1914). Pirmā pasaules kara laikā devās bēgļu gaitās, bija bērnu audzinātāja un kalpone Lietuvā un Polijā, vēlāk žēlsirdīgā māsa Krievijā, pēc Krievijas kapitulācijas viņa 1918. gada aprīlī atgriezās vācu okupētajā Latvijā. Pēc Latvijas brīvības cīņu noslēguma mācījās Rīgas Tautas augstskolā (1920—1922), strādāja par ierēdni Latvijas Rūpniecības un tirdzniecības ministrijā, vēlāk — Hipotēku bankā. Līdztekus mācījās gleznot R. Sutas, A. Zauera (1922—1925) un U. Skulmes (1925—1927) studijās, kopš 1927. gadā piedalījās Zaļās vārnas un Latvijas Kultūras fonda izstādēs.
  
1930. gadā apprecējās ar rakstnieku Viktoru Eglīti, saimniekoja vīram piešķirtajā Inciema muižā. Vīra ietekmē H. Vīka pievērsās dievturībai. Viņas pirmā personālā izstāde notika 1933. gadā Rīgas pilsētas mākslas muzejā, pēc tam 1937., 1940. un 1943. gadā.

Otrā pasaules kara beigās viņas vīrs V. Eglītis 1944. gadā tika apcietināts, apvainots sadarbībā ar fašistiem un nogalināts cietumā 1945. gada 20. aprīlī.

Pēc kara tika atstumta no mākslinieku aprindām, hronisko slimību dēļ 1952. gadā viņai tika piešķirta otrā invaliditātes grupa un pensija. Mūža noslēgumu pārsvarā ziemas pavadīja Rīgā, vasaras Dobelē un Rendā pie jaunā ārsta un literāta Jāņa Liepiņa. Pēc 1959. gada atsāka rīkot viņas personālizstādes Rīgā (1959, 1960) un Dobelē (1960).

Mirusi 1963. gada 14. februārī, apbedīta Rīgas Meža kapos.

Daiļrades raksturojums 
Hilda Vīka strādāja eļļas un akvareļa tehnikā, izstādījusi arī zīmējumus. Visai daiļradei piemīt romantiska teiksmainība, neikdienišķība. Mākslā tāpat kā literatūrā, izmantoja autobiogrāfiskus motīvus, kuros ikdienas ritums saplūst ar iztēli. Kopumā viņas daiļradē atklājas romantiski noskaņota, idealizēta, reizēm sentimentāla un pašpietiekama sievietes pasaule, kurā bieži vien noteicošais ir subjektīvais redzējums. Viņas mākslai nav ne priekšteču, ne sekotāju, viņa ir savrupa ceļa gājēja.

Piemiņa 
 piemiņas izstādes Rīgā (1971, 1974, 1983, 1984, 1988), Dobelē (1978, 1984), Liepājā (1978), Kuldīgā (1978), Valmierā (1985), Aizkrauklē (1986) un Alūksnē (1986).
 Hildas Vīkas gleznu kolekcija Turaidas muzejrezervātā
 Hildas Vīkas iela Dobelē

Literārie darbi 
 Spožie ūdeņi (dzejas, 1932)
 Atsegtas dvēseles (stāsti, 1935)
 Mēnesnīca (dzejas, 1935)
 Mūzu vaimanas (stāsti, 1937)
 Lielā slāpe (stāsti, izdoti atkārtoti 1940, 1963)
 Laimīgā dziesma (romāns, 1942, 1994)
 Dieviškā vientiesība. Stāsti un noveles (1944)
 Zelta briedis (dzejas, 1944)
 Pajumts (stāsti, 1985)
 Ko teiks sabiedrība (1992)

Literatūra 
 Lija Brīdaka. Hilda Vīka atmin̦ās, mākslā, rakstniecībā. Rīga: Preses nams, 1997. — 262 lpp.

Atsauces 

Latvijas gleznotāji
Latvijas rakstnieki
Arturs Moslijs

Arturs Džeims Moslijs (; dzimis , miris ) bija austrāliešu šaha problēmists.

Dzīves gājums 
Dzimis Austrālijā, Kvīnslendas štata pilsētā Ispvičā. Būdams vēl jauneklis, viņš pārcēlās uz štata galvaspilsētu Brisbenu un iestājās darbā Austrālijas Nacionālajā Bankā, kur viņš pavadījis visu savu darba mūžu. 1901. gada sākumā viņš apprecējās. Tajā pat gadā sieva viņam dzemdēja pirmo dēlu, bet turpmākajos gados vēl divus.

Šahu spēlēt Moslijs iemācījās pusaudža gados, bet kluba turnīros dalību ņēmis no četrpadsmit gadu vecuma. Mazliet vēlāk sācis risināt šaha uzdevumus vietējā laikrakstā "The Brisbane Courier". Viņš uzsāka sastādīt un publicēt šaha uzdevumus un guva ātru progresu, pāris gados, iegūstot piecas godalgas. 1911. gadā laikraksts "The Brisbane Courier" izveda savus pirmos šaha uzdevumu sastādīšanas un risināšanas konkursus, pielaižot tajā dalībniekus no Austrālijas un Jaunzēlandes. Abos konkursos uzvarēja Arturs Mostlijs (skat. uzdevumu). Laikraksta  sastādīšanas konkursi notika 1913. un 1915. gadā. Moslijs bija to tiesnesis un aktīvi piedalījās to organizācijā. Dalībai konkursā vairs nebija ierobežojumu un godalgotās vietas ieņēma Johanness Rītvelds, Kominss Mensfīlds un Pērsijs Bleiks. 1926. gada martā Moslijs uzņēmās "The Brisbane Courier" šaha kompozīcijas nodaļas vadību. Viņš tūlīt sāka rīkot šaha problēmu pusgada sastādīšanas konkursus, kas ilga no aprīļa līdz septembrim un no oktobra līdz martam. Viņa vadībā laikraksta šaha problēmu slejas popularitāte auga, tās pusgada konkursos piedalījās pasaules labākie problēmisti, un tā kļuva par vienu no vadošajām pasaulē. Par dominējošo figūru šajos konkursos izvirzījās argentīniešu problēmists Ellermans. Moslija konkursos viņš ieguva 17 dažādu pakāpju godalgas un daudzas atzinības (cildinošas atsauksmes un uzslavas).

Moslijs bija A. Vaita vadītās šaha problēmistu biedrības Good Companion dalībnieks un viens no šaha kompozīcijas stratēģiskās skolas pionieriem.

Pēc īsas slimības A. Moslijs nomira Brisbanē 1930. gada 15. aprīlī.

Šaha uzdevuma piemērs 

Uzdevuma risinājums:
 1. Da3! (gājiena spaids)
 1. ... Tg6/Tf7/Th7 2.Zxg6#
 1. ... Txg5/Txg8 2.Dxe7#
 1. ... Lg2/Tf1/Te1/Td1/Tc1/Tb1/Th1 2.Dxg3#
 1. ... Lf1/Zf1/Tg2 2.Dxa1#
 1. ... Zh1/Zh5/Ze2 2.De3#
 1. ... Zxf5 2.Lf4#
 1. ... Ze4 2.Td5#
 1. ... b5 2.Dc5#
 1. ... Lb2 2.Dxb2#
 1. ... Lc3 2.Dxc3#
 1. ... Ld4 2.Zd7#
 1. ... e6 2.Lf6#

Atsauces

Ārējās saites 
 A. Moslija šaha kompozīcijas vietnē PDB

Austrālijas šahisti
Šaha problēmisti
Brisbenā dzimušie
Asmirs Begovičs

Asmirs Begovičs (; dzimis ) ir bosniešu futbolists, Anglijas Premjerlīgas kluba Everton un Bosnijas un Hercegovinas futbola izlases vārtsargs.

Piecus gadus Begovičs piederēja Portsmouth FC komandai, lai gan komandā aizvadīja tikai 11 spēles. Viņš tika īrēts citām Anglijas un Beļģijas komandām. 2010. gadā Begoviču nopirka Anglijas Premjerlīgas komanda Stoke City F.C. Tur viņš bija pirmais vārtsargs.  spēlē pret Southampton FC Begovičs jau 13. sekundē guva vārtus ar sitienu no sava vārtsarga laukuma.

2015. gadā pievienojās Chelsea F.C. Chelsea komandā Begovičs 2016.—2017. gada sezonā izcīnīja čempiona titulu, lai gan aizvadīja tikai 2 spēles. 2017. gadā tika paziņots par Begoviča pievienošanos A.F.C. Bournemouth.

Spēlējis Kanādas U-20 izlasē, bet 2009. gadā tika izsaukts uz Bosnijas un Hercegovinas izlasi. Tās sastāvā viņš piedalījās 2014. gada FIFA Pasaules kausā.

Sasniegumi 
Chelsea

 Anglijas Premjerlīga: 2016–17

Individuālie sasniegumi

 Bosnijas gada labākais futbolists: 2012

Atsauces

Ārējās saites 

1987. gadā dzimušie
Serbu Republikā dzimušie
Bosnieši
Bosnijas un Hercegovinas izlases futbolisti
Bosnijas un Hercegovinas futbolisti
2014. gada FIFA Pasaules kausa spēlētāji
Futbola vārtsargi
A.F.C. Bournemouth spēlētāji
Stoke City F.C. spēlētāji
Chelsea F.C. spēlētāji
AC Milan spēlētāji
Everton F.C. spēlētāji
Kriss Vuds

Kriss Vuds (; dzimis ) ir Jaunzēlandes futbolists, Anglijas Premjerlīgas kluba Newcastle United un Jaunzēlandes futbola izlases uzbrucējs.

Vuds profesionālo karjeru sāka West Bromwich Albion F.C. Tur četrus gadus pavadīja īrē sešos klubos un viņu nopirka Leicester City. 

2015. gadā Vuds pievienojās Leeds United. Tur viņš aizvadīja divas labas sezonas un viņu iegādājās Burnley FC.  Jau debijas spēlē pret Tottenham Hotspur spēles kompensācijas laika otrajā minūtē Vuds panāca 1-1.

Jaunzēlandes futbola izlasē spēlējis 2017. gada FIFA Konfederāciju kausā.

Sasniegumi 
Brighton & Hove Albion

 Anglijas Pirmā līga: 2010–11

Jaunzēlande

 Okeānijas Nāciju kauss: 2016

Individuālie sasniegumi

 Leeds United sezonas labākais spēlētājs: 2016–17  
 Burnley sezonas labākais spēlētājs: 2020-21
 Jaunzēlandes U-20 izlases gada spēlētājs: 2008,2009,2011

Atsauces

Ārējās saites 

1991. gadā dzimušie
Jaunzēlandes izlases futbolisti
Jaunzēlandes futbolisti
2010. gada FIFA Pasaules kausa spēlētāji
2012. gada vasaras olimpisko spēļu dalībnieki
Burnley FC spēlētāji
Leeds United F.C. spēlētāji
Leicester City F.C. spēlētāji
Newcastle United F.C. spēlētāji
West Bromwich Albion F.C. spēlētāji
Millwall F.C. spēlētāji
Brighton & Hove Albion F.C. spēlētāji
2020. gada vasaras olimpisko spēļu dalībnieki
Antonio Rīdigers

Antonio Rīdigers (; dzimis ) ir Vācijas futbolists, Spānijas La Liga kluba Real Madrid un Vācijas futbola izlases aizsargs.

Sācis karjeru VfB Stuttgart jauniešu komandā. Vēlāk ticis iekļauts jau Stuttgart pamatsastāvā. 2015. gadā viņu izīrēja Itālijas komanda AS Roma, kas viņu pēc gada nopirka. 2017. gadā Rīdigeru nopirka pašreizējie Anglijas čempioni Chelsea.

Vācijas futbola izlasē spēlējis 2017. gada FIFA Konfederāciju kausā.

Sasniegumi 
Chelsea

 FA kauss: 2017–18;finālists:2019-20;2020-2021
 UEFA Eiropas līga: 2018–19
 UEFA Superkauss:2021;finālists:2019
Vācija

 FIFA Konfederāciju kauss: 2017
Individuālie sasniegumi
 U19 Frica Valtera zelta medaļa:2012

Atsauces

Ārējās saites 

1993. gadā dzimušie
Vācijas izlases futbolisti
Vācijas futbolisti
2018. gada FIFA Pasaules kausa spēlētāji
AS Roma spēlētāji
Chelsea F.C. spēlētāji
VfB Stuttgart spēlētāji
2020. gada Eiropas čempionāta futbolā spēlētāji
Berlīnē dzimušie
2022. gada FIFA Pasaules kausa spēlētāji
Kristians Benteke

Kristians Benteke (dzimis; ) ir Beļģijas futbolists, MLS kluba D.C. United un Beļģijas futbola izlases uzbrucējs.

Benteke ir dzimis Kinšasā, Zairā, bet jau trīs gadu vecumā viņš ar ģimeni pārcēlās uz Ljēžu Beļģijā. Spēlējis vairākos Beļģijas klubos Benteke pārcēlās uz Aston Villa F.C. 2015. gadā Benteke pārcēlās uz Liverpool FC. Benteke īsti neiederējās Liverpool trenera Jirgena Klopa spēles stilā, tāpēc viņu pārdeva uz Crystal Palace F.C.

Beļģijas futbola izlasē 32 spēlēs guvis 12 vārtus.

Sasniegumi 
Standard Liège

 Beļģijas Pirmā divīzija: 2008–09

Aston Villa

 Anglijas FA kauss finālists : 2014-2015

Liverpool

 Futbola Līgas kauss finālists : 2015-16
 UEFA Eiropas līga finālists: 2015-16

Atsauces

Ārējās saites 

1990. gadā dzimušie
Beļģijas izlases futbolisti
Beļģijas futbolisti
2016. gada Eiropas čempionāta futbolā spēlētāji
KRC Genk spēlētāji
Aston Villa F.C. spēlētāji
Liverpool FC spēlētāji
Crystal Palace F.C. spēlētāji
2020. gada Eiropas čempionāta futbolā spēlētāji
Denijs Rouzs

Denjels Lī Rouzs (; dzimis ) ir Anglijas futbolists, Anglijas Premjerlīgas kluba Tottenham Hotspur un Anglijas futbola izlases aizsargs.

Karjeru Rouzs sāka Leeds United, bet pēc gada viņu nopirka Tottenham Hotspur  Ticis īrēts citiem Anglijas klubiem līdz nostiprinājās Tottenham sākumsastāvā. 2016.—2017. gada sezonā tika iekļauts Premjerlīgas gada simboliskajā izlasē.

Anglijas futbola izlasē spēlējis 2016. gada Eiropas čempionātā un 2018. gada FIFA Pasaules kausā.

Atsauces

Ārējās saites 

1990. gadā dzimušie
Dienvidjorkšīrā dzimušie
Anglijas izlases futbolisti
Anglijas futbolisti
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
2012. gada vasaras olimpisko spēļu dalībnieki
Leeds United F.C. spēlētāji
Tottenham Hotspur F.C. spēlētāji
Watford F.C. spēlētāji
Sunderland A.F.C. spēlētāji
Newcastle United F.C. spēlētāji
Jānis Liepiņš (rakstnieks)

Jānis Liepiņš (dzimis  Lubānā, miris ) bija latviešu ārsts, rakstnieks un publicists. Latvijas Ārstu biedrības Goda biedrs.

Dzīvesgājums 
Dzimis 1930. gada 19. oktobrī Lubānā maiznieka ģimenē. Mācījās Lubānas pamatskolā (1938-1944), pēc tam Rīgas 4. vidusskolā (1944-1949). Studēja Latvijas Universitātes Medicīnas fakultātē (1949-1950), tad Rīgas Medicīnas institūtā (1950-1955). 

Strādāja par Rendas slimnīcas galveno ārstu (1955-1961) un Rīgas 2. slimnīcas ārstu dietologu. 1956. gadā publicēts viņa dzejolis "No vienas saknes". 1962. gadā sāka strādāt Latvijas Eksperimentālās un klīniskās mededicīnas institūtā, 1969. gadā aizstāvēja medicīnas zinātņu kandidāta disertāciju. No 1992. gada medicīnas zinātņu doktors. 

Kopā ar Vizmu Belševicu atdzejoja Dantes sonetus "Vita nuova" (1965). Kopš 1966. gada izdoti vairāki J. Liepiņa stāstu krājumi, 1971. gadā viņš uzņemts Latvijas Rakstnieku savienībā. 
Sadarbībā ar aktieriem Jānis Liepiņš veidoja savdabīgus autorvakarus "Svešais zirneklis un Jānis Liepiņš" (1980), "Dialogs vēstulēs ar Dinu Kupli" (1982), "Monologi izcilām aktrisēm" (1983), "Pats pret sevi" (1984), "Dzejas karalis un nerrs" (1985) u.c.

Miris 2022. gada 31. maijā.

Darbi

Esejas un stāstu krājumi 
 "Pareiza krāsa" (1966)
 "Nedariet pāri" (1971)
 "Vasarlaiks" (1977) 
 "Zaļš mutulis" (1980)
 "Vārddevības" (1983, sērijā Rakstnieki par literatūru)
 "Mirgojošie apļi" (1985)
 "Smalki ļaudis" (1990) 
 "Cildenās dāmas. Fakti un iespējamības. Grāmata par latviešu aktrisēm un rakstniecēm" (1994)
 "Mani pacienti" (1998)
 "Mazais profesors. Lūkojums uz Kristapu Rudzīti" (1999)
 "Pretviļņi un bedres. Atmiņu rūgtā inde" (2000)
 "Savi un sveši" (2001)
  Zirdzinieki. Pieredzējumu stāsti (2005)
 "Tautas turētāji" (2008)
 "Higieijas klēpis. Apcerējumi par ārstiem un ārstniecību" (2014)
 Ārrīgas teātris. Monologi, dialogi, eseju meti (2015)
 Nezūdamība. Piezīmes par latviešiem citu tautu vidū (2016)
 Otrais zvans. Mazas piezīmes (2017)

 "Ziedēšana. Teātra ziedonis un Ziedonis Ķemeros" (2018, par teātri, aktieriem un Imantu Ziedoni)

Dzejas krājumi 
 "Balzamīne" (1981)
 "Mēmā āre" (2000)

Populārzinātniskas grāmatas  
 "Medus uzturam un ārstniecībai" (1962)
 "Kā ēst" (1964)
 "Ābolziedu mans zirdziņš..." (1975, kopā ar R. Baltakmeni)
 "Naida pīpe" (1983)
 "Cilvēks pats" (1992, 1996)

Raksti avīzēs 
 Jāņa Liepiņa no 1956. gada līdz 2011. gadam dažādās avīzēs un žurnālos publicēti 736 raksti (209 no tām – padomju okupācijas laikā) ir pieejami LNB periodikas serverī
 "Augsta sprieguma sarīkojums. Elzas Stērstes 125 gadu dzimšanas jubilejas atzīmēšana Rīgā". Laikraksts Latvietis Nr. 81 (2010. g. 24. martā)
 "Mīlenbaha balva Rasmai Grīslei. Zinātņu akadēmijas un Rīgas Latviešu biedrības kopīgs pagodinājums". Laikraksts Latvietis Nr. 184 (2012. g. 25.  janvārī)

Literatūra 
 Ligita Bībere. 11 dažādi spalvasbrāļi. Rīga, 2000.

Ārējās saites 
 Ārsts un rakstnieks Jānis Liepiņš: Mazāk ēdiena, vairāk mūzikas - tad būs mundrs prāts! Sandra Ņedzvecka, Mana mūzika 2015. gada 10. oktobrī

Atsauces 

1930. gadā dzimušie
Madonas novadā dzimušie
2022. gadā mirušie
Latviešu rakstnieki
Latvijas ārsti
Latviešu valodā rakstošie
Jānis I

Jānis I (, dzimis 470. gadā, miris ) bija Romas pāvests no  līdz nāvei. Viņa priekštecis bija Hormisds.

Viņš atkal apvienoja Rietumu un Austrumu baznīcu un atjaunoja mieru starp pāvestu un Austrumromas impērijas imperatoru Justīnu I. Tomēr šī apvienošanās pasliktināja pāvesta attiecības ar vestgotu karali Teodoriku Lielo, kas valdīja arī Romā. Jānis I mūža izskaņā tika ieslodzīts Ravennas cietumā un mira mocekļa nāvē, visticamāk, no bada.

Ārējās saites 

 

470. gadā dzimušie
526. gadā mirušie
Romas pāvesti
Katoļu svētie
Pareizticīgo svētie
Džons Čo

Džons Čo (; dzimis  Seulā) ir korejiešu izcelsmes ASV kino un televīzijas aktieris un mūziķis. Vairāk zināms ar Herolda Lī lomu filmu sērijā par "Heroldu un Kumaru", ar Džona lomu "Amerikāņu pīrāga" filmu sērijā un ar Hikaru Sulu lomu "Zvaigžņu ceļa" jaunajā filmu sērijā.

Televīzijā atveidojis FIB aģentu Demetriju Nohu zinātniskās fantastikas seriālā FlashForward, Čo Presliju situāciju komēdijseriālā Off Centre un Endiju Brūksu šausmu seriālā Sleepy Hollow. 2014. gadā viņš atveidoja Henrija Higsa lomu seriālā Selfie.

Atsauces

Ārējās saites 

1972. gadā dzimušie
ASV televīzijas aktieri
Amerikāņu dziedātāji
Amerikāņu kinoaktieri
Džerijs Lūiss

Džerijs Lūiss (, dzimis , miris ) bija amerikāņu komiķis, aktieris, dziedātājs, producents, režisors un scenāriju rakstnieks. Viņš bija viens no 20. gadsimta piecdesmito un sešdesmito gadu populārākajiem izklaides biznesa pārstāvjiem. Vienas no ievērojamākajām lomām ir komēdijās The Bellboy (1960), Cinderfella (1960) un The Nutty Professor (1963). Par lomu filmā Boeing, Boeing (1965) Lūiss bijis nominēts Zelta globusa balvai kā labākais aktieris komēdijā vai muzikālā filmā.

20. gadsimta piecdesmito gadu beigās trīs reizes ir vadījis Amerikas Kinoakadēmijas balvas pasniegšanas ceremoniju. 1960. gadā Lūisam piešķīra divas zvaigznes Holivudas Slavas alejā par piedalīšanos filmās un televīzijā.

1977. gadā Džerijs Lūiss tika izvirzīts kā Nobela miera prēmijas kandidāts par televīzijas pasākumu rīkošanu, no kuriem ieņemtie līdzekļi katru gadu tika ziedoti cīņai ar muskuļu distrofiju.

1999. gadā Venēcijas kinofestivālā Lūiss tika apbalvots ar balvu "Zelta lauva - goda balva" par mūža ieguldījumu. 2009. gadā Lūiss saņēma Džīna Heršolta humanitāro balvu.

Ārējās saites 

1926. gadā dzimušie
2017. gadā mirušie
ASV komiķi
Amerikāņu kinoaktieri
Stefans Češeiko-Sohackis

Stefans Češeiko-Sohackis (, , 1891—1934) bija Daugavpils (tolaik Dvinskas) strādnieku padomes deputātu izpildkomitejas priekšsēdētājs (1917–1918), vēlāk Dvinskas kara revolucionārās komitejas priekšsēdētājs (1918–1919).

Dzīvesgājums 
Dzimis 1891. gada 17. maijā Čerņigovas guberņas Ņežinas pilsētā poļu izcelsmes muižnieka Vaclava Češeiko-Sohacka un viņa sievas Valērijas, dzimušas Boguslavskas, ģimenē. 1893. gadā kopā ar vecākiem pārcēlās uz Daugavpili. Mācījās Daugavpils reālskolā, strādāja par provizora mācekli. 1905. gadā iestājās Krievijas sociāldemokrātiskajā strādnieku partijā, 1913. gadā apcietināts un izsūtīts uz Sibīriju.
1917. gadā tika ievēlēts par Viskrievijas Satversmes sapulces locekli. No 1917. novembra līdz 1918. februārim bija Dvinskas strādnieku padomes deputātu izpildkomitejas priekšsēdētājs. 

Daugavpils vācu okupācijas laikā 1918. gadā pārcēlās uz Vitebsku, kur bija Vitebskas guberņas izpildkomitejas loceklis, vēlāk nodaļas vadītājs, pilsētas padomes priekšsēdētājs un justīcijas nodaļas komisārs. 
Kad Sarkanā armija 1918. decembrī ieņēma Daugavpili, viņu iecēla par pilsētas kara revolucionārās padomes priekšsēdētāju un Dvinskas apriņķa izpildkomitejas priekšsēdētāja vietnieku. 1919. janvārī Stučkas valdība viņa vietā iecēla Kārli Balodi (1893-1938).
Pēc tam, kad Polijas un Latvijas armijas daļas 1920. gada sākumā ieņēma Daugavpili, S. Češeiko-Sohackis atkal pārcēlās uz Vitebsku, kur vadīja pilsētas padomi. Vēlāk pārcēlās uz Samāru, kur bija Graudaugu kultūru institūta direktors (Самарский институт зерновых культур, 1926-1929), kādu laiku bija Kijevas Poļu pedagoģiskā insitūta direktors.         

1933. gada 15. augustā viņu kopā ar brāli Ježiju Češeiko-Sohacki apcietināja PSRS politpārvalde (Объединённое государственное политическое управление, ОГПУ) un apsūdzēja spiegošanā un kontrevolucionāras organizācijas veidošanā. Viņa brālis Lubjankas cietumā 4. septembrī izdarīja pašnāvību. Nošauts Maskavā 1934. gada 1. jūnijā, aprakts Vagaņkovas kapsētā (Ваганьковское кладбище).

Atsauces 

1891. gadā dzimušie
1934. gadā mirušie
Čerņihivas apgabalā dzimušie
Daugavpils pašvaldības vadītāji
Padomju represiju upuri
Latvijas poļi
Ābeļi (Ābeļu pagasts)

Ābeļi ir pēc LĢIA datiem nepastāvošs ciems  Jēkabpils novadā, Ābeļu pagastā, atrodas pagasta ziemeļdaļā, Daugavas kreisajā krastā. Ciems atrodas pie vietējās nozīmes ceļa V783 5 km no pagasta centra Brodiem, 4 km no novada centra Jēkabpils un 147 km no Rīgas. Ziemeļrietumos Ābeļi robežojas ar Ķeikāniem. Ciemā atrodas Ābeļu pamatskola un Ābeļu pagasta estrāde.

Blakus Ābeļiem Daugavā uz Burkānu salas izvietojas Kaupres pilskalns. Apdzīvotā vieta veidojusies ap vēsturisko Ābeļu muižu (Gut Abelhof).

Atsauces 

Jēkabpils novada ciemi
Latvijas pagastu centri
Latvijas skrajciemi